Oficiālais Vēstnesis L 198 , 25/07/1997 Lpp. 0033 - 0036



Komisijas Lēmums (1997. gada 27. jūnijs) par būvizstrādājumu atbilstības apliecināšanas procedūru, ievērojot Padomes Direktīvas 89/106/EEK 20. panta 2. punktu, attiecībā uz notekūdeņu tehnoloģijām paredzētajiem ražojumiem (Dokuments attiecas uz EEZ) (97/464/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1988. gada 21. decembra Direktīvu 89/106/EEK par dalībvalstu normatīvu un administratīvu aktu tuvināšanu attiecībā uz būvizstrādājumiem [1], kas grozīta ar Direktīvu 93/68/EEK [2], un jo īpaši tās 13. panta 4. punktu, tā kā Komisijai ražojuma atbilstības apliecināšanai no Direktīvas 89/106/EEK 13. panta 3. punktā paredzētajām divām procedūrām jāizraugās viena "iespējami mazāk apgrūtinoša procedūra, kas atbilst drošības prasībām"; tā kā tas nozīmē, ka attiecībā uz konkrēto ražojumu vai ražojumu grupu jāpieņem lēmums par to, vai ražošanas procesa kontroles sistēma, kuru veic ražotājs, ir nepieciešams un pietiekams atbilstības apliecināšanas priekšnosacījums un vai kādu iemeslu dēļ, kas saistīti ar 13. panta 4. punktā noteikto kritēriju pilnīgu ievērošanu, nepieciešama apstiprinātas sertifikācijas iestādes iejaukšanās; tā kā 13. panta 4. punktā paredzēts, ka šādi noteiktā procedūra jānorāda mandātos un tehniskajās specifikācijās; tā kā tāpēc vēlams definēt ražojumus un ražojumu grupas, kuras izmanto mandātos un tehniskajās specifikācijās; tā kā abas 13. panta 3. punktā noteiktās procedūras sīki aprakstītas Direktīvas 89/106/EEK III pielikumā; tā kā tāpēc skaidri jānorāda paņēmieni, kā katram ražojumam vai ražojumu grupai šīs divas procedūras jāizmanto ar norādi uz III pielikumu, jo III pielikumā var izvēlēties noteiktas sistēmas; tā kā 13. panta 3. punkta a) apakšpunktā minētā procedūra atbilst III pielikuma 2. punktā ii) apakšpunktā izklāstītajam pirmajam variantam bez pastāvīgas uzraudzības, kā arī otrajam un trešajam variantam, bet 13. panta 3. punkta b) apakšpunktā minētā procedūra atbilst III pielikuma 2. punkta i) apakšpunktā izklāstītajam pirmajam variantam ar pastāvīgu uzraudzību, kā arī III pielikuma 2. punkta ii) apakšpunktam; tā kā šajā lēmumā noteiktie pasākumi atbilst Būvniecības pastāvīgās komitejas atzinumam, IR PIEŅĒMUSI ŠO LĒMUMU. 1. pants I pielikumā minēto ražojumu atbilstību apliecina, izmantojot procedūru, ar ko papildus ražotāja lietotajai ražošanas kontroles sistēmai ražošanas procesa vai paša ražojuma novērtēšanu uzraudzību veic apstiprināta sertifikācijas iestāde. 2. pants II pielikumā minēto ražojumu atbilstības apliecināšanas procedūru norāda saskaņoto standartu mandātos. 3. pants Šis lēmums ir adresēts dalībvalstīm. Briselē, 1997. gada 27. jūnijā Komisijas vārdā – Komisijas loceklis Martin Bangemann [1] OV L 40, 11.2.1989., 12. lpp. [2] OV L 220, 30.8.1993., 1. lpp. -------------------------------------------------- I PIELIKUMS Notekūdeņu tehnoloģijām paredzētie iekštelpās izmantojamie ražojumi Pretvārsti: gaisa pieplūdes vārsti kanalizācijas ventilēšanai. Notekūdeņu sūkņu staciju un spiediena paaugstināšanas iekārtu aprīkojums. Notekūdeņu tehnoloģijām paredzētie āra apstākļos izmantojamie ražojumi Notekūdeņu attīrīšanas iekārtu un lokālo attīrīšanas ierīču aprīkojums un elementi. Septika tvertnes (pūdētavas). Saliekamas kanalizācijas teknes. Skatakas un kontrolakas. Skataku un kontrolaku vāki, dzelzs kāpšļi, kāpnes un margu rokturi, noteku pārsedzes. Separatori. -------------------------------------------------- II PIELIKUMS RAŽOJUMU GRUPA NOTEKŪDEŅU TEHNOLOĢIJĀM PAREDZĒTIE IEKŠTELPĀS IZMANTOJAMIE RAŽOJUMI (1/2) Sistēmas atbilstības apliecināšanai Attiecīgajos saskaņotajos standartos turpmāk uzskaitītajiem ražojumiem un tiem paredzētajiem izmantošanas veidiem CEN/Cenelec ir uzdots noteikt šādas atbilstības apliecināšanas sistēmas: Ražojums | Izmantošanas veids | Līmenis vai kategorija | Atbilstības apliecināšanas sistēma | Pretvārsti: gaisa pieplūdes vārsti kanalizācijas ventilēšanai | Izmantošanai iekštelpās | | 4 | Sistēmai būtu jāparedz tāda specifikācija, lai to varētu izmantot arī gadījumos, kad noteikti raksturlielumi nav jānosaka tāpēc, ka kādas dalībvalsts noteikumos tie nav paredzēti (skatīt Direktīvas 89/106/EEK 2. panta 1. punktu un vajadzības gadījumā Izskaidrojuma dokumenta 1.2.3. pantu). Šādos gadījumos, ja ražotājs nevēlas deklarēt ar tādiem raksturlielumiem saistītās ražojuma īpašības, tam nevar pieprasīt veikt šo raksturlielumu verifikāciju. RAŽOJUMU GRUPA NOTEKŪDEŅU TEHNOLOĢIJĀM PAREDZĒTIE IEKŠTELPĀS IZMANTOJAMIE RAŽOJUMI (2/2) Sistēmas atbilstības apliecināšanai Attiecīgajos saskaņotajos standartos turpmāk uzskaitītajiem ražojumiem un tiem paredzētajiem izmantošanas veidiem CEN/Cenelec uzdots noteikt šādas atbilstības apliecināšanas sistēmas: Ražojums | Izmantošanas veids | Līmenis vai kategorija | Atbilstības apliecināšanas sistēma | Notekūdeņu sūkņu staciju un spiediena paaugstināšanas iekārtu aprīkojums | Izmantošanai iekštelpās | | 3 | Sistēmai būtu jāparedz tāda specifikācija, lai to varētu izmantot arī gadījumos, kad noteikti raksturlielumi nav jānosaka tāpēc, ka kādas dalībvalsts noteikumos tie nav paredzēti (skatīt Direktīvas 89/106/EEK 2. panta 1. punktu un vajadzības gadījumā Izskaidrojuma dokumenta 1.2.3. pantu). Šādos gadījumos, ja ražotājs nevēlas deklarēt ar tādiem raksturlielumiem saistītās ražojuma īpašības, tam nevar pieprasīt veikt šo raksturlielumu verifikāciju. RAŽOJUMU GRUPA NOTEKŪDEŅU TEHNOLOĢIJĀM PAREDZĒTIE ĀRA APSTĀKĻOS IZMANTOJAMIE RAŽOJUMI (1/3) Sistēmas atbilstības apliecināšanai Attiecīgajos saskaņotajos standartos turpmāk uzskaitītajiem ražojumiem un tiem paredzētajiem izmantošanas veidiem CEN/Cenelec uzdots noteikt šādas atbilstības apliecināšanas sistēmas: Ražojums | Izmantošanas veids | Līmenis vai kategorija | Atbilstības apliecināšanas sistēma | Notekūdeņu attīrīšanas iekārtu un lokālo attīrīšanas ierīču aprīkojums un elementi - Septika tvertnes | Izmantošanai āra apstākļos lietus ūdens, fekālijas un organiskās vielas saturošu notekūdeņu attīrīšanai | | 3 | Sistēmai būtu jāparedz tāda specifikācija, kas ļautu to izmantot arī gadījumos, kad atbilstība noteiktām funkcionālām prasībām nav jānosaka tāpēc, ka kādas dalībvalsts noteikumos tās nav paredzētas (skatīt Direktīvas 89/106/EEK 2. panta 1. punktu un vajadzības gadījumā Izskaidrojuma dokumenta 1.2.3. pantu). Ja ražotājs nevēlas deklarēt ar šādiem raksturlielumiem saistītās ražojuma īpašības, tādos gadījumos tiem nevar pieprasīt veikt šo raksturlielumu verifikāciju. RAŽOJUMU GRUPA NOTEKŪDEŅU TEHNOLOĢIJĀM PAREDZĒTIE ĀRA APSTĀKĻOS IZMANTOJAMIE RAŽOJUMI (2/3) Sistēmas atbilstības apliecināšanai Attiecīgajos saskaņotajos standartos turpmāk uzskaitītajiem ražojumiem un tiem paredzētajiem izmantošanas veidiem CEN/Cenelec uzdots noteikt šādas atbilstības apliecināšanas sistēmas: Ražojums | Izmantošanas veids | Līmenis vai kategorija | Atbilstības apliecināšanas sistēma | Saliekamas kanalizācijas teknes | Izmantošanai āra apstākļos notekūdeņu novadīšanai no ēkām un inženierbūvēm, ieskaitot autoceļus | | 3 | Sistēmai būtu jāparedz tāda specifikācija, kas ļautu to izmantot arī gadījumos, kad atbilstība noteiktām funkcionālām prasībām nav jānosaka tāpēc, ka kādas dalībvalsts noteikumos tās nav paredzētas (skatīt Direktīvas 89/106/EEK 2. panta 1. punktu un vajadzības gadījumā Izskaidrojuma dokumenta 1.2.3. pantu). Ja ražotājs nevēlas deklarēt ar šādiem raksturlielumiem saistītās ražojuma īpašības, tādos gadījumos tiem nevar pieprasīt veikt šo raksturlielumu verifikāciju. RAŽOJUMU GRUPA NOTEKŪDEŅU TEHNOLOĢIJĀM PAREDZĒTIE ĀRA APSTĀKĻOS IZMANTOJAMIE RAŽOJUMI (3/3) Sistēmas atbilstības apliecināšanai Attiecīgajos saskaņotajos standartos turpmāk uzskaitītajiem ražojumiem un tiem paredzētajiem izmantošanas veidiem CEN/Cenelec uzdots noteikt šādas atbilstības apliecināšanas sistēmas: Ražojums | Izmantošanas veids | Līmenis vai klase | Atbilstības apliecināšanas sistēma | Skatakas un kontrolakas Skataku un kontrolaku vāki, dzelzs kāpšļi, kāpnes un margu rokturi, noteku pārsedzes | Izmantošanai brauktuvēs, automašīnu stāvvietās, vietās šosejas malā, un āra būvdarbos, ieskaitot autoceļu būvi | | 4 | Separatori | Ražošanas notekūdeņiem/kanalizācijas ūdeņiem no ēkām un inženierbūvēm, ietverot autoceļus | | 4 | Sistēmai būtu jāparedz tāda specifikācija, kas ļautu to izmantot arī gadījumos, kad atbilstība noteiktām funkcionālām prasībām nav jānosaka tāpēc, ka kādas dalībvalsts noteikumos tās nav paredzētas (skatīt Direktīvas 89/106/EEK 2. panta 1. punktu un vajadzības gadījumā Izskaidrojuma dokumenta 1.2.3. pantu). Ja ražotājs nevēlas deklarēt ar šādiem raksturlielumiem saistītās ražojuma īpašības, tādos gadījumos tam nevar pieprasīt veikt šo raksturlielumu verifikāciju. --------------------------------------------------